b'\n_START_ARTICLE_\nCholera\n_START_PARAGRAPH_\nCholera\xc2\xa0\xe2\x80\x93 pavojinga infekcin\xc4\x97 \xc5\xbearnyno liga. Ligos eigoje viduriuojama, vemiama, organizmas netenka daug skys\xc4\x8di\xc5\xb3. Senov\xc4\x97je, viduram\xc5\xbeiais ir netgi XX a. prad\xc5\xbeioje kildavo mil\xc5\xbeini\xc5\xa1kos choleros epidemijos, nusine\xc5\xa1davusios gausyb\xc4\x99 \xc5\xbemoni\xc5\xb3 gyvybi\xc5\xb3. Ta\xc4\x8diau ekonomi\xc5\xa1kai atsilikusiose pasaulio valstyb\xc4\x97se ir \xc5\xa1iandien kyla choleros epidemijos.\n_START_SECTION_\nTyrimai ir gydymas\n_START_PARAGRAPH_\nLig\xc4\x85 galima nustatyti i\xc5\xa1 i\xc5\xa1mat\xc5\xb3 bei kit\xc5\xb3 i\xc5\xa1skyr\xc5\xb3: v\xc4\x97mal\xc5\xb3, tul\xc5\xbeies. Taip pat pastebimas elektrolit\xc5\xb3 ir vandens tr\xc5\xabkumas kraujyje._NEWLINE_Gydant skiriamas antibakterini\xc5\xb3 Vibrio cholerae veikian\xc4\x8di\xc5\xb3 vaist\xc5\xb3 kursas. Be to, b\xc5\xabtina atstatyti prarasto vandens ir i\xc5\xa1plaut\xc5\xb3 mineralini\xc5\xb3 med\xc5\xbeiag\xc5\xb3 kiek\xc4\xaf organizme._NEWLINE_Gydymo kursas yra gana ilgas ir sud\xc4\x97tingas, organizmas j\xc4\x97gas atgauna negreit. Ta\xc4\x8diau laikantis gydytojo nurodym\xc5\xb3 galima i\xc5\xa1vengti didesni\xc5\xb3 komplikacij\xc5\xb3. D\xc4\x97l ligos pavojingumo ir visuomen\xc4\x97s sveikatos vardan, ligonis dispanserizuojamas.\n_START_SECTION_\nCholeros profilaktika\n_START_PARAGRAPH_\nGeriausia prevencija\xc2\xa0\xe2\x80\x93 grie\xc5\xbetas asmens higienos laikymasis. Negalima gerti vandens i\xc5\xa1 upeli\xc5\xb3, upi\xc5\xb3, e\xc5\xbeer\xc5\xb3, bal\xc5\xb3. Ten, kur pasitaiko choleros atvej\xc5\xb3, saugumo sumetimais vert\xc4\x97t\xc5\xb3 virinti ir vandentiekio vanden\xc4\xaf._NEWLINE_Cholera didesn\xc4\x97 galimyb\xc4\x97 u\xc5\xbesikr\xc4\x97sti Tre\xc4\x8diojo pasaulio \xc5\xa1alyse, tod\xc4\x97l patariama pasiskiepyti prie\xc5\xa1 ten vykstant.'